li niftakar fil-Parroċċa tagħna tal-Fontana minn Dun Ġorġ Vella Wieħed minn ulied il-parroċċa tagħna tal-Fontana li kellu x-xorti jħaddan l-ordni reliġjuża ta' San Franġisk ta' Assisi, kien Patri Serafin Galea. Jiena niftakru sa minn meta kont tifel, u għalhekk nixtieq li dan is-Saċerdot li offra lilu nnifsu lil Alla, jiġi mfakkar mill-poplu tagħna u jagħraf kemm f'din il-parroċċa kienet imżejna b'Saċerdoti ħabrieka u ħadmu kemm setgħu biex iressqu ħafna minn ħutna lejn il-Mulej. Twieled hawn fil-Fontana nhar it-18 ta' Ġunju 1916, jiġifieri 7 snin biss wara li l-Fontana saret parroċċa ġdida. Il-ġenituri tiegħu kienu Ġanni Galea u Angela nee' Said li kienu verament jgħixu skont il-qalb t'Alla. Ferħanin b'din it-tarbija ġdida l-ġenituri l-ewwel li għamlu kien li jitolbu l-Magħmudija lit-tarbija tagħhom dakinhar stess, jiġifieri fit-18 ta' Ġunju, ix-xahar tal-Qalb ta' Ġesti, din it-tarbija irċiviEt is-Sagrament tal-Magħmudija mill-Kappillan Dun Ġużepp Ħili, l-ewwel Kappillan tal- Parroċċa. Il-ġenituri tawħ l-isem Salvator, Joseph u Ġorġ. Il-parrini tiegħu kienu Joseph Said u Teresa Cini. Permezz tal-Magħmudija mhux biss inħafer id-dnub tan-nisel, iżda wkoll sar membru tal-knisja kattolika, iben addottiv ta' Alla, imżejjen bil-grazzja santifikanti, imlibbes il-libsa ta' Kristu u beda l-vjaġġ tiegħu lejn il-glorja dejjiema fil-ġenna. Il-ġenituri veri nsara rabbew lil Salvu flimkien ma' ħutu b'għożża kbira u tawh l-ewwel tagħlim tal-fidi nisranija u mħabba lejn il-Qalb ta' Ġesti u lejn il-Madonna. Ix-xewqa tal-ġenituri kienet li jaraw lil uliedhom mhux biss jikbru fl-età, iżda ukoll fit-tagħlim u edukazzjoni nisranija. Salvu beda it-tagħlim tiegħu fl-iskola primarja r-Rabat u flimkien ma sħabu beda jagħraf dejjem iktar kemm Alla kien iħobbu u kemm għandu jkabbar fih l-imħabba lejn għajru. Salvu mhux biss kien jattendi l-iskola, iżda ukoll l-klassijiet tad- duttrina, li l-parroċċa dejjem tieħu ħsieb biex it-tfal kollha jikbru fit-tagħlim nisrani u tippreparahom sabiex jirċievu s-Sagramenti tal-Qrar, tat-Tqarbin u tal-Griżma tal-Isqof. IL-KAPPILLAN IL-ĠDID TA' SAN PAWL IL-BAĦAR Għandna l-pjaċir inħabbru l-għażla ta' Patri Serafin Ga- lea, O.F.M.Conv., bħala Kappillan ta' San Pawl il-Baħar. Pa- tri Serafin mhux ġdid għall-Parroċċa li lilu ġ'et afdata. Għa- mel żmien twil bħala Viċi, Gwardjan u Kappillan bejn l-1947 u l-1962. Kien fi żmienu li bdiet tin- i bena l-knisja ta' Burmarrad li kellu x-xorti jara lesta fi żmien qasir, qabel ma spiċċa mill-kariga ta' kappillan. Barra milli kien Gwardjan ta' Birkirkara, definitur u Ekonomu tal-Provinċja, Patri Serafin wara l-mewt tal-Pro- vinċjal P. Salv Tabone, la- ħaq Kummissarju Ġenerali. Fil-Kapitlu tal-1962, sew- wa sew kif spiċċa minn kappillan ta' S. Pawl il-Ba- ħar, ġie magħżul Gwardjan tal-Kunvent tal-Belt Issa mill-ġdid, wara ħid- ma ta' konfessur tas-sorijiet, ta' predikatur, li għal dawn il-meriti kollha l-Ordni Fran- ġiskan żejnu bit-titlu ta' De- f'nitur Perpetwu, is-Superju- ri tal-Provinċja taw f'idejn P. Serafin ir-riedni tal-Parroċċa ta' San Pawl il-Baħar Nhar il-Ħadd li ġej fl-4.30 p.m. il-kappillan il-ġdid ser iqaddes għall-parruċċani u jinqara d-digriet tan-nomina li tħabbru bħala kappillan tal-parroċċa. Hu ser jagħ- mel l-ewwel diskors lill-par- ruċċani f'din l-okkażjoni Salvu nistgħu naħsbu li kien jattendi għal kull lezzjoni u hekk iżjed jitgħallem ħalli l-ħajja tiegħu tkun tassew kif irid Alla minn kull bniedem. Meta wasal iż-żmien li Salvu jersaq għall-ewwel darba biex jirċievi lil Ġesti Ewkaristija, minn jaf kemm kien ferħan li, issa li qiegħed jikber fl-età ser ikollu l-grazzja li jibda jirċievi fil-qalb tiegħu lil Ġest. Wara tħejjija xierqa flimkien ma' sħabu, resaq lejn l-artal u ferħan irċieva lil Ġesii b'devozzjoni u mħabba kbira. Dakinhar Salvu talab lil Ġesti biex inebbħu u jgħidlu x'irid minnu. Baqa' jitgħallem u wasal iż-żmien li jirċievi s-Sagrament tal-Ġriżma tal- Isqof. Ippreparat għal din l-okkażżjoni flimkien ma sħabu, Salvu ġie midluk bid-dilka mqaddsa tal-Griżma u hekk issa mhux biss kien imżejjen bil-karattru ta' nisrani li ħa fil-Magħmudija, iżda b'karattru ieħor li ma jitħassar qatt, dak ta' suldat ta' Kristu, xhud tiegħu tul ħajtu kollha difensur tal-fidi u tar-reliġjon nisranija. Salvu baqa' jitgħallem, jattendi u jieħu sehem fil-laqgħat li kienu jsiru, Salvu iktar jissaħħaħ fil-fidi u jkun kapaċi jgħix skont dak li jemmen u jistqarr. In-nisrani mhux biss jgħid li għandu l-fidi, iżda jeħtieġ li jgħix kull mument ta' ħajtu dak li jemmen. Issa li Salvu daħal fiż-żmien taż- żgħożija. Kien qiegħed jara x'irid Alla minnu, għal xhiex kien qiegħed isejjaħlu. Żgur li hu mhux biss kompla jitgħallem, iżda wkoll żied it-talb tiegħu b'mod partikulari lil Qalb ta' Ġesti u lil-Ommna Marija Santissima sabiex juruh x'għandu jagħmel. Żgur ukoll li kien ifittex jieħu l-pariri mingħand dawk li kellu fihom il-fiduċja, b'mod speċjali l-Kappillan Dun Ġużepp Ħili li kien imexxi b'għaqal kbir il-parroċċa tagħna. Waslet is-sena 1935, u f'din is-sena kellu jieħu deċiżjoni soda għal ħajtu kollha. Kien ilu ħafna jħoss li Alla qiegħed isejjaħlu biex jingħata kollu kemm hu lilu, jiddedika l-ħajja tiegħu sabiex jaħdem fil-għalqa qaddisa tal-Mulej. Għalhekk iddecida li jingħaqad mal-Komunità Reliġjuża mal-patrijiet ulied San Franġisk t'Assisi, l-Ordni tal- Franġiskani Konventwali. Din wasslitu sabiex iħalli kollox u jingħaqad ma din il-Komunità u hekk jgħix il- ħajja kkonsagrata lil Alla, mżejjen bil-wegħdiet solenni tal-ubbidjenza tal-faqar u l-kastità. Kienet il-ġurnata tad- 9 ta' Novembru 1935 li fiha ingħaqad għal ħajtu kollha, bidu ta' ħajja ġdida, bidu ta' għotja sħiħa lil Alla sabiex bħal San Franġisk t'Assisi jkun ta' ġid kbir għal knisja, għal poplu t'Alla. Issa nħarsu lejn dan iż-żagħżugħ kuraġġjuż b'isem ġdid, isem mogħti lilu mis-Superjur, li bih ikun imżejjen, billi f'dawk iż-żminijiet kulmin kien jingħaqad ma xi Ordni Reliġjuża, kien jingħatalu isem ieħor (illum ma għadux isir dan, iżda r-reliġjuż jew reliġjuża jibqgħu bl-istess isem li jkollhom). L-isem sabih li ngħata lil dan iż- żagħżugħ kien Patri Serafin. Dan kellu jkun jixbaħ lis- Serafini li hemm fil-Ġenna li kontinwament mal-Ispirti, Qaddisin ifaħħru lil Alla. Patri Serafin Galea beda l-preparazzjoni tiegħu għas- saċerdozju. Tgħallem kemm f'pajjiżna kif ukoll Ruma f'kulleġġi differenti u bil-ħeġġa kbira mexa tajjeb fit- tħejjija tiegħu kemm dik akkademika, kif ukoll spiritwali u anke pastorali. Bla ebda dubju studja ħafna dwar il- ħajja qaddisa ta' San Franġisk t'Assisi, li nġibed lejh u ried li jiddedika ħajtu lil Alla taħt il-ħarsien u protezzjoni ta' dan il-qaddis serafiku. Il-preparazzjoni tiegħu matul 7 snin wasslitu sabiex jiġi Ordnat Saċerdot, Ministru kkonsagrat lil Alla għal dejjem. Wasal il-jum sabiħ tant mistenni minnu, il-25 ta' Lulju 1942, jum il-festa ta' San Ġakbu Appostlu, jum li fih Patri Serafin ġie midluk għal dejjem Saċerdot u joffri għal ewwel darba lil Ġesti l-imgħallem divin lil Missier etern bħala vittma għad dnubiet tal-bnedmin. Nistgħu naħsbu x'ferħ kellu meta kien imżejjen bis-saċerdozju kattoliku li ħallielna Ġesti sabiex jagħti bidu għal ħidma qaddisa għal qdusija mhux biss tiegħu nnifsu, iżda kollox għal poplu kollu t'Alla. Ma ninsewx li f'dan iż- żmien pajjiżna kien għaddej minn żmien wisq diffiċli minħabba l-flaġell tal-gwerra li kellna. Il-gwerra ġġib magħha ħafna dwejjaq , inkwiet u tbatija kbira fost il- poplu u l-konsegwenzi koroħ jibqgħu jinħassu għal ħafna żmien. Patri Serafin Saċerdot ta' Kristu kellu jibda il- ministeru tiegħu fi żminijiet ibsin u diffiċli, iżda l-ħeġġa tiegħu u l-imħabba mkebbsa f'qalbu mlewh iktar bil- kuraġġ ħalli jibda l-missjoni tiegħu Saċerdotali. Jiena niftakar meta Patri Serafin iċċelebra l-ewwel Quddiesa Solenni tiegħu biex irodd hajr lill Alla għal dak li għamel miegħu, li ċċelebra fil-Knisja ta' San Franġisk ir-Rabat. Dakinhar iz-ziju tiegħi Dun Franġisk Mercieca li kien ħabib intimu tiegħu, kien wieħed miż-żewġ xhieda f'din l-okkażjoni solenni. Ħija Dun Alwiġ li kien ikbar minni kien mar jieħu sehem miegħu. Niftakar wkoll li meta oħti Ġiovanna (omm Dun Salv Tabone) fl-okkażjoni taż-żwieġ tagħha, Patri Serafin kien iċċelebra l-quddiesa hawn fis- Santwarju tal-Qalb ta' Ġesti f'wieħed mill-artali tal-ġnub kif kienet id-drawwa f'dak iż-żmien. Dakinhar ma kinitx issir konċelebrazzjoni bħal ma ssir fi żminijiet tagħna. Niftakar ukoll li meta ħija Dun Alwiġ sar Saċerdot u għamel il-Quddiesa Solenni fil-Parroċċa tagħna tal- Qalb ta' Ġesti, Patri Serafin kien għamillu l-prietka tal- okkażjoni. Anke meta jiena sirt Saċerdot Patri Serafin bagħatli l-awguri u tifkiriet tiegħu minħabba l-impenji li kellu ma setax jattendi. Patri Serafin beda l-ħidma tiegħu Saċerdotali u kellu diversi karigi matul it-62 sena Saċerdotali tiegħu. Fis- sena 1945 is-superjuri bagħtuh fil-Kunvent hawn ġewwa Għawdex sabiex jieħu ħsieb l-istudenti u jgħallimhom dak kollu li kienu jeħtieġu. Fis-snin 1949 u 1950 mexxa l-Provinċja bħala Kummissarju Provinċjali. Wara din il-kariga għolja ġie magħżul fl-istess sena biex ikun Gwardjan ġewwa Birkirkara u huwa dam sas-sena 1953. Imbagħad ġie magħżul mhux biss Gwardjan fil- Parroċċa ta' San Pawl il-Baħar iżda wkoll Kappillan ta' din il-Parroċċa u dam b'dawn iż-żewġ karigi sas-sena 1959. F'din is-sena ma baqax iktar Gwardjan iżda baqa' biss Kappillan biex ikompli jmexxi dina l-Komunità Parrokkjali u dam sas-sena 1962. Fis-1962 wara li mexxa l-Parroċċa b'għaqal kbir, ġie magħżul Gwardjan fil-Belt Valletta u dam sas-sena 1965. Fis-sena 1969 mill-ġdid insibuh Gwardjan u Kappillan fil-Parroċċa ta' San Pawl il-Baħar. Il-gazzetta 'Leħen is-Sewwa' tal-Ħamis 23 ta' Jannar 1969, ippubblikat il-ħatra ta' Patri Serafin Galea bħala Kappillan ġdid ta' din il-Parroċċa. Insibu dan li ġej— ''Għandna l-pjaċir inħabbru l-għażla ta' Patri Serafin Galea ofm conv bħala Kappillan ta' San Pawl il-Baħar. Hu mhux ġdid għal Parroċċa li lilu ġiet afdata. Għamel żmien twil bħala Viċi Gwardjan u Kappillan bejn s-1947 u l-1962. Kien fi żmienu li bdiet tinbena l-Knisja ta' Burmarrad (illum Parroċċa) li kellu x-xorti jaraha lesta fi żmien qasir, qabel ma spiċċa mill-kariga ta' Kappillan. Barra milli kien Gwardjan ta' Birkirkara, difinitur u ekonomu tal-Provinċja, Patri Serafin wara l-mewt tal-Provinċjal Patri Salv Tabone, laħaq Kummissarju Ġenerali fil-Kapitlu tal-1962, sewwa sew kif spiċċa minn Kappillan ta' San Pawl il-Baħar, ġie magħżul Gwardjan tal-Kunvent tal-Belt. Issa mill-ġdid wara ħidma ta' Konfessur tas-Sorijiet, ta' Predikatur, li għal dawn il-merti kollha, l-Ordni Franġiskan żejnitu bit- titlu ta' Definitur Perpetwu, is-Superjuri tal-Provinċja taw f'idejn Patri Serafin ir-riedni tal-parroċċa ta' San Pawl il-Baħar. Nhar il-Ħadd li ġej fl-4.30pm il-Kappillan il-ġdid ser iqaddes għal Parruccani u jinqara d-Digriet tan-Nomina li tħabbru bħala Kappillan tal-Parroċċa. Hu ser jagħmel l-ewwel diskors tiegħu lil Parruccani f'din l-okkazjoni'. Fis-sena 1980 ġie mgħażul Gwardjan fil-Kunvent ta' Birkirkara u dam sal-1983. Wara dawn il-karigi kollha li Patri Serafin ħadimhom b'tant żelu u ħeġġa kbira, kompla jagħti s-sehem kollu li jista' f'kull ħidma Pastorali. Għal diversi snin kien Segretarju u Ekonomu tal- Provinċja. Kien Surmast tal-Kjeriċi u dejjem lest biex jagħti pariri lil dawk kollha li kienu jmorru għandu sabiex jgħinhom fit-twtettiq ta' dmirijiethom. Patri Serafin kien bniedem dħuli u tieħu pjaċir tidħaddet miegħu. Kien joqgħod jisma' sewwa xi tkun tgħidlu mbagħad jgħidlek x'tista tagħmel fid-diffikultajiet li jkollok. Kien bniedem li jagħder lil kulħadd u bir-raġun kollu jgħidu li kien igawdi stima kbira speċjalment mil-poplu li miegħu kien għadda ħafna snin bħala Kappillan, Ragħaj twajjeb u umli. Kellu karattru twajjeb u meqjus f'kollox. Għal diversi snin l-iktar fl-aħħar ta' ħajtu huwa għaddihom fil-Kunvent ta' Birkirkara. Hawn kompla l-ħidma tiegħu l-iktar jilqa' lil dawk kollha li kienu jmorru sabiex minn għandu jirċievu s-Sagrament tal-Qrar. Hu dejjem kien ikun dispost jilqa' lil kulħadd b'imħabba kbira u min jaf kemm kienu dawk li permezz tiegħu rrikonċiljaw ruħhom mal-Mulej. Il-kelma ħelwa tiegħu dejjem kienet qisha balzmu għal dawk li kienu jkunu mgħobbijin u mtaqqlin bil-problemi tal-ħajja. F'isem Ġesti kien jgħid lil kulħadd ''Ejjew għandi u jiena nserraħkom, ngħinkom fil-bżonnijiet kollha tagħkom'. Sakemm saħħtu kienet tippermetti dejjem wettaq dak kollu li seta' għal ġid tal-poplu t'Alla u għall-iktar glorja t'Alla. Kien jipprova jżomm relazzjoni tajba ma' ħutu l-Patrijiet u jżomm kemm jista' u jkabbar l-imħabba lejhom. Patri Serafin għalkemm il-parti kbira ta' ħajtu għaddiha Malta, fl-Ordni Reliġjużi ta' San Franġisk mgħobbi b'diversi ħidmiet ħafna minnhom b'responsabilita kbira qatt ma nesa' l-parroċċa tal-Fontana, iben denju tagħha, il-parroċċa li fiha twieled, trabba u kiber sa kemm għamel l-għażla ta' ħajtu kif ried minnu Alla. F'diversi okkażjonijiet speċjali li kienu jsiru fil-parroċċa kien jiġi u jieħu sehem fihom bħal ma kienet il-festa tal-Qalb ta' Ġest. Meta l-Inkwadru Titulari tal-Qalb ta' Ġesti 25 sena ilu ġie nkurunat sollenament hu ġie u ħa sehem fil-Konċelebrazzjoni li kienet tmexxiet mill-Eċċ Tiegħu Mons Isqof Nikol G Cauchi. Ir-rabta ta Patri Serafin mal- parroċċa baqgħet dejjem ħajja fil-qalb tiegħu u dan kien jurih biż-żjarat diversi li kien jagħmel fostna sakemm is- saħħa fiżika tiegħu kienet tippermetti. Iż-żmien jgħaddi u ħadd ma jista' jżommu. Kull bniedem jikber u dejjem joqrob lejn it-tmiem ta' ħajtu. Patri Serafin ukoll kien qiegħed jikber ġmielu u ż-żmien tat-tluq tiegħu minn din il-ħajja wkoll kien qiegħed joqrob. Fl-aħħar żmien ta' ħajtu inġabar ma ħutu Saċerdoti u Reliġjużi fid-dar tal-Kleru ġewwa Birkirkara. F'din id-dar hu kien isib kull għajnuna li jkollu bżonn. F'din id-dar hemm il- Qaddejja taċ-Ċenaklu' li jieħdu ħsieb b'imħabba kbira lil dawk kollha li jkunu rikoverati fiha. Dawn il-qaddejja huma ddedikati għal ħidma tant importanti ma' dawn ħutna Reliġjużi U Saċerdoti li jkunu offrew ħajjithom lill Alla f'ħidma qaddisa mal-poplu t'Alla. Patri Serafin wara ħidma twila ta' veru reliġjuż, saċerdot ta' Kristu,issa sab ir- rifuġju u l-konsolazzjoni f'din id-dar li l-providenza divina pprovdiet għal dawn ħutna. Kellu jkun ix-xahar ta' Frar tas- sena 2004, meta Patri Serfin kien wasal sabiex imur għand il-Mulej biex minn għandu jirċievi l-premju tal-ħidma tiegħu. Kienet il-ġurnata ta' dan ix-xahar ta' Frar, ix-xahar ddedikat lill-Appostlu Missierna San Pawl, li fih nagħmlu l-festa tal-miġja tiegħu fostna. Fit-22 ta' Frar, festa li tfakkarna fil-Katidral ta' San Pietru, l-ewwel Vigarju li Ġest ħalla biex imexxi l-knisja. F'din il-festa qaddisa Patri Serafin Galea, iben il-parroċċa tal-Qalb ta' Ġesti għalaq għajnejh għal din id-dinja u beda ħajja oħra wisq sabiħa u aħjar għand il- Mulej. Alla mar jagħtih ħajja ta' 87 sena, 62 sena minnhom Saċerdot u Reliġjuż, iben San Franġisk ta' Assisi. Patri Serafin dejjem kien leali u fidil lejn il-Knisja, lejn dak kollu li titlob ir-regola tal-Patrijiet Franġiskani. Għamel kull ma seta' biex jgħix il-vokazzjoni tiegħu u min jaf kemm bnedmin ibbenefikaw mill-ħidma saċerdotali u pastorali tiegħu. Il-funeral sollenni tiegħu sar fejn kien fl-aħħar żmien ta' ħajtu, jiġifieri fil-knisja tal-patrijiet Franġiskani f'Birkirkara. Wara ġie midfun fil-kappella taċ-Ċimiterju fil-parroċċa ta' San Pawl il-Baħar u nisperaw li hu qiegħed ferħan igawdi lil Mulej ma' San Franġisk, hu li tant ħadem u kkonsagra ħajtu kollha lill Alla. Nitolbuh għall-parroċċa tagħna biex ikollna vokazzjonijiet għal glorja t'Alla u għal ġid tal-poplu t'Alla. Ringrazzjament Irrodd ħajr lil Anna Grech li tatni informazzjoni dwar iz-ziju tagħha, kif ukoll lil Marija Formosa, nepputija ta' Patri Serafin Galea li pprovdietli materjal bżonnjuż biex inkun nista' nfassal dawn il-ħsibijiet dwar il-ħajja ta' dan is-Saċerdot Patri Serafin Galea u hekk nistghu nġeddu il-memorji tiegħu u nitolbuh sabiex jgħin lil dawk kollha li jħossu li Alla jsejħilhom biex jiddedikaw ħajjithom f'ħajja kkonsagrata biex il-Parroċċa tagħna tibqa' tkun imżejna b'Saċerdoti Qaddisa.